  Майя Бывальцева 12-тӥ коньывуонлы Удмуртиын коронавирус инфекциен черлан 108 выль учыръёсты пусйизы. Со сярысь элькун тӧролэн но кивалтэтлэн «ВКонтакте» мерлыко вотэсысь нимлыко огиназы ивортӥзы. Диагноззы Ижкарын 52 улӥсьёслэн зэмаз, Дэри ёросын – 31, Воткаын – укмыс, Якшур-Бӧдья ёросын – тямыс, Можгаын, Можга ёросын – быдэн куинь, Шаркан ёросын – кык муртлэн. 10 адями йӧназ. Кык мурт кулӥз – 78 аресъем воргорон но 85 аресъем кышномурт Туннэ нуналлы элькунын выль коронавирус инфекциен черлан 6 сюрс 721 учыр лабораториосын зэматэмын. 4 сюрс 441 адями йӧназ, 119 мурт улонысь кошкиз. Та дыре 97-езлэн висисьёслэн тазалыксы секыт лыдъяське. Тегъёс: Тазалык Ижкар висён Удмуртия коронавирус  